|  |
| --- |
| **REPUBLIKA HRVATSKA****VARAŽDINSKA ŽUPANIJA****PRVA GIMNAZIJA VARAŽDIN**KLASA: 400-04/23-01/1URBROJ: 2186-151-03-23-1Varaždin, 30.01.2023. godine |

|  |  |  |  |
| --- | --- | --- | --- |
| Naziv obveznika:  | **Prva gimnazija Varaždin**  | RKP broj:  | **19239** |
| Pošta i mjesto:  | **42000 Varaždin** | Matični broj:  | **03006069** |
| Ulica i kućni broj: | **Petra Preradovića 14**  | OIB:  | **41524139511** |
| Razina:  | **31** | Šifra djelatnosti: | **8531** |
| Razdjel:  | **000** | Šifra grada:  | **472** |
| Šifra županije:  | **5** | Oznaka razdoblja:  | **2022-12** |

**BILJEŠKE UZ FINANCIJSKE IZVJEŠTAJE ZA RAZDOBLJE OD 01. SIJEČNJA DO 31. PROSINCA 2022. GODINE**

Na dan 31.12.2022. godine Prva gimnazija Varaždin imala je zaposleno 103 djelatnika. U školskoj godini 2022./2023. ustrojeno je 34 razrednih odjeljenja sa ukupno 746 učenika. U školi se izvode tri nacionalna gimnazijska programa - opći, jezični i prirodoslovno-matematički te jedan međunarodni program (IB DP - International Baccalaureate Diploma Programme). Također, u školi se provodi i opći program sa skupinom predmeta na engleskom jeziku. U školi djeluju Centri izvrsnosti iz informatike, šaha i biologije. Osnivač škole je Varaždinska županija.

# BILJEŠKE UZ PR-RAS

**Bilješka 1. – Šifra 6**

Sveukupni prihodi poslovanja u odnosu na isto izvještajno razdoblje prethodne godine veći su za 8,1 %. U strukturi prihoda poslovanja najvećim dijelom participiraju prihodi iskazani na šifri 636 – Pomoći proračunskim korisnicima iz proračuna koji im nije nadležan. Radi se najvećim dijelom o prihodima koji se ostvaruju od Ministarstva znanosti i obrazovanje (u daljnjem tekstu: MZO).

**Bilješka 2. – Šifra 6361**

Tekuće pomoći proračunskim korisnicima iz proračuna koji im nije nadležan sadrže prihode od strane MZO za isplatu plaća i materijalnih prava zaposlenih kao i prihode koje je škola potraživala i ostvarila od MZO temeljem pravomoćnih sudskih presuda djelatnika za razliku plaće za razdoblje 12/2015 do 01/2017. Ukupan iznos prihoda temeljem navedenog iznosi 15.049.247,01 kn. S iste osnove (rashodi za plaće i materijalna prava zaposlenih te rashodi koji su proizašli iz sudskih presuda) iznose 15.093.719,26 kn. Na ovoj stavci iskazani su i prihodi od strane Agencije za odgoj i obrazovanje za sufinanciranje troškova Županijskih i međužupanijskih stručnih vijeća u iznosu od 12.320,00 kn, prihodi od MZO za refundaciju troškova Covid-19 testiranja sukladno Odluci Stožera civilne zaštite Republike Hrvatske o uvođenju posebne sigurnosne mjere obveznog testiranja dužnosnika, državnih službenika i namještenika, službenika i namještenika u javnim službama, službenika i namještenika u lokalnoj i područnoj (regionalnoj) samoupravi te zaposlenika trgovačkih društava i ustanova u iznosu od 6.514,03 kn. Također, od MZO zaprimljena su i sredstva za provedbu školskih preventivnih programa u iznosu od 18.000,00 kn. Na ovoj šifri iskazana su i sredstva primljena za projekt „PGV – Ljubitelji prirode“ od strane Grada Varaždina u iznosu od 16.000,00 kn kao i sredstva za projekt Shema voća (za iznos PDV-a) u iznosu od 3.984,42 kn.

**Bilješka 3. - AOP 6362**

Kapitalne pomoći proračunskim korisnicima iz proračuna koji im nije nadležan odnose se na prihode od MZO za nabavu lektire, stručne literature i udžbenika za učenike (8.664,02 kn) te na prihode ostvarene za dodatna ulaganja na zgradi škole (fasadni radovi) primljene od Ministarstva kulture i medija Republike Hrvatske prema javnom pozivu za Program zaštite i očuvanja nepokretnih kulturnih dobara (100.000,00 kn).

**Bilješka 4. – Šifra 638**

Na ovoj stavci evidentirani su prihodi primljeni od Rudarsko-geološko-naftnog fakulteta Zagreb u sklopu projekta RMSchools Project Subgranting br. projekta 19069.

**Bilješka 5. – Šifra 65**

Do značajne razlike u odnosu na isto izvještajno razdoblje prethodne godine došlo je zbog drugačijeg knjigovodstvenog evidentiranja školarina za učenike koje su se do 31.12.2021. godine evidentirale na računu 66151, a od 01.01.2022. godine evidentiranju se na računu 65264. Škola ostvaruje prihode po posebnim propisima temeljem školarina u International Baccalaureate programu (IB DP) te u programu izvođenja dijela nastave na engleskom jeziku.

**Bilješka 6. – Šifra 66**

Značajno odstupanje objašnjeno je Bilješkom 3. Najveći dio prihoda od prodaje proizvoda i roba te pruženih usluga škola ostvaruje pružanjem usluga zakupa poslovnog prostora (sportska dvorana).

**Bilješka 7. – Šifra 663**

Tekuće donacije ostvarene u izvještajnom razdoblju u iznosu od 1.000,00 kn odnose se na donaciju fizičke osobe, iznos od 355,68 kn odnosi se na donaciju Gradskog društva Crvenog križa Varaždin dok se iznos od 45.816,03 kn odnos na donacije nekoliko trgovačkih društava.

**Bilješka 8. – Šifra 671**

Prihodi iz nadležnog proračuna sadrže prihode od strane Osnivača (Varaždinska županija) za pokrivanje rashoda poslovanja i rashoda za nefinancijsku imovinu za decentralizirane funkcije prema zakonskom standardu te pokrivanje rashoda iznad zakonskog standarda. Od ukupnog iznosa prihoda od nadležnog proračuna, prihod u iznosu od 714.151,64 kn ostvaren je za nabavu nefinancijske imovine će se provedbom obvezne korekcije u bilanci za taj iznos te za iznos iskazan na šifri 6362 iskazati korigirani rezultati poslovanja. Ostvareni prihodi na šifri 6712 na znatno su većoj razini u odnosu na isto izvještajno razdoblje prethodne godine, a prvenstveno jer su u izvještajnom razdoblju ostvarena dodatna sredstava od Osnivača za dodatna ulaganja na zgradi škole (radovi na fasadi zgrade starog dijela škole).

**Bilješka 9. – Šifra 31**

U odnosu na isto izvještajno razdoblje prethodne godine rashodi za zaposlene veći su za 3,1%. Dijelom je to posljedica povećanih potreba za rashodima koji su nastali temeljem sudskih presuda za tužbe koje su djelatnici podigli za razliku plaće za razdoblje od 12/2015 do 01/2017 te temeljem rasta osnovne plaće djelatnika (povećanje osnovice i koeficijenata), a velikim dijelom i temeljem većih potreba za prekovremenim radom zbog zamjena odsutnih djelatnika (zbog privremene nesposobnosti za rad radi bolesti ili liječenja). Također, povećani su i ostali rashodi za zaposlene uslijed povećanja nekih materijalnih prava (regres i božićnica).

**Bilješka 10. – Šifra 32**

Materijalni rashodi u odnosu na isto izvještajno razdoblje prethodne godine ostvareni su u čak 40,9% većem iznosu. Razlozi velikog odstupanja u odnosu na isto izvještajno razdoblje prethodne godine su višestruki:

a) 2021. godina dijelom je još uvijek bila pod utjecajem pandemijske krize koja je utjecala na manje potrebe za rashodima na pojedinim stavkama (službena putovanja, naknada za prijevoz, materijal i energija za vrijeme nastave na daljinu);

b) 2022. godina bila je pod utjecajem makroekonomskih kretanja u gospodarstvu zemlje govoreći u prvom redu u smislu općeg porasta cijena (a posebno rasta cijena energenata);

c) od 28.02.2022. godine u prostorima Prve gimnazije Varaždin (u zgradi škole kao i sportske dvorane) u popodnevnoj smjeni odvijala se i nastava Medicinske škole Varaždin radi radova na dogradnji njihovih prostora što je dovelo do veće potrošnje plina, električne energije, vode, materijala za čišćenje i održavanje, uredskog materijala, povećanih troškova najma fotokopirnih uređaja te ostale računalne opreme, troškova odvoza otpada i ostalih rashoda budući da je Prva gimnazija Varaždin osiguravala sve navedene resurse Medicinskoj školi Varaždin u velikom dijelu izvještajnog razdoblja. Navedeno je posebno vidljivo pod šiframa 3221,3223,3224,3225,3235.

**Bilješka 11. – Šifra 3231**

Do odstupanja je došlo prvenstveno radi većih potreba na stavci prijevoza jer su na toj stavci iskazani troškovi prijevoza učenika na izvanučioničku nastavu koja se u istom izvještajnom razdoblju prethodne godine provodila u značajno smanjenom opsegu.

**Bilješka 12. – Šifra 3237**

Do većeg odstupanja je došlo radi povećanih potreba na stavci ugovora o djelu. Najvećim dijelom radi se o sklopljenim ugovorima o djelu sa mentorima i predavačima u programima Centara izvrsnosti što se financira sredstvima Osnivača.

**Bilješka 13. – Šifra 3294**

Na ovoj stavci najvećim dijelom participiraju međunarodne članarine vezane uz provođenje IB DP programa (International Baccalaureate Organization - IBO te Association of Central European IB Schools - ACES). Do odstupanja je došlo jer je škola u istom izvještajnom razdoblju prethodne godine bila oslobođena plaćanja članarine IBO-u dok 2022. godine to nije bio slučaj.

**Bilješka 14. – Šifra 3299**

Najveći dio rashoda evidentiran na ovoj stavci odnosi se na rashode povezane sa provođenjem aktivnosti u sklopu Erasmus+ programa mobilnosti. Škola je u izvještajnom razdoblju bila partner na 2 Erasmus+ programa i to: „Under the European Stars“ te „STEM-Successfully Reaching Competences“ te na ostale rashode vezane uz učenike (osiguranje učenika, mat.večer). Provođenje aktivnosti iz navedenih projekata u istom izvještajnom razdoblju prethodne godine bilo je ograničeno radi još uvijek aktualnih uvjeta pandemije što je ujedno i razlog većeg odstupanja.

**Bilješka 15. – Šifra 3433**

U izvještajnom razdoblju ostvareno je značajno manje rashoda za zatezne kamate koje su se najvećim dijelom odnosile na pravomoćne sudske presude za razliku plaće temeljem tužbi koje su djelatnici podigli za razdoblje od 12/2015 do 01/2017. Škola je bila u obvezi obračunati i uplatiti zakonske zatezne kamate na sva javna davanja (doprinose, porez, prirez) kao i zatezne kamate na neto iznose te zatezne kamata na troškove parničnih postupaka. Troškove koji su proizašli iz pravomoćnih sudskih presuda škola je potraživala od MZO koji je iste refundirao.

**Bilješka 16. – Šifra 3721**

Na ovoj AOP oznaci iskazana su sredstva za sufinanciranje prehrane uplaćena učenicima slabijeg imovinskog stanja. Izvor sredstava je proračun Osnivača.

**Bilješka 17. – Šifra X001**

U izvještajnoj razdoblju od 01.01.2022. do 31.12.2022. ostvaren je višak prihoda poslovanja u iznosu od 243.106,90 kn.

**Bilješka 18. – Šifra 92221**

Zbog knjiženja Odluke o raspodjeli rezultata te manjeg korektivnog knjiženja vezanog za otkup stanova na kojima postoji stanarsko pravo (ispravak greške iz prethodne godine u iznosu od 211,00 kn), preneseni rezultat poslovanja razlikuje se od onog iskazanog na dan 31.12.2021. godine. Nakon provedenih knjiženja preneseni manjak prihoda poslovanja iznosi 304.405,05 kuna.

**Bilješka 19. – Šifra 96**

Obračunati nenaplaćeni prihodi odnose se na nenaplaćena potraživanja za školarine učenika te manjim dijelom na zakup poslovnog prostora (šifra 9661) te se očekuje njihova naplata u budućem razdoblju. Škola poduzima sve korake sukladno internoj Proceduri naplate prihoda. Iskazano je veće odstupanje jer su se školarine u prethodnom izvještajnom razdoblju fakturirale mjesečno (svaki mjesec jedna faktura), dok se u ovom izvještajnom razdoblju na početku školske godine fakturiralo za cijelu nastavnu godinu, odnosno do razlike je došlo zbog različitih metoda fakturiranja. Protustavka je konto 16 iskazan u bilanci stanja na dan 31.12.2022., a iz istog obrasca vidi se i da je većina evidentiranih potraživanja na dan 31.12.2022. godine nedospjela.

**Bilješka 20. – Šifra 7211**

Na ovoj stavci iskazani su prihodi koje škola ostvaruje na ime otkupa stanova na kojima postoji stanarsko pravo.

**Bilješka 21. – Šifra 4227**

Na ovoj stavi iskazani su rashodi za nabavu polupodzemnih spremnika za odvojeno skupljanje otpada, financirano sredstvima Osnivača.

**Bilješka 22. – Šifra 451**

U tekućem izvještajnom razdoblju izvršeno je dodatno ulaganje na zgradi škole (fasadni radovi na starom dijelu zgrade) pri čemu je dio sredstava u iznosu od 636.440,63 osigurao Osnivač dok je Ministarstvo kulture i medija osiguralo preostalih 100.000,00 kn. Prihodovna strana sadržana je u šifri 6712 (Osnivač) te u šifri 6362 (Ministarstvo kulture).

**Bilješka 23. – Šifra 97**

Na ovoj stavci iskazana su nenaplaćena potraživanja na ime otkupa stanova na kojima postoji stanarsko pravo.

**Bilješka 24. – Šifra 8443**

Na ovoj stavci iskazan je primitak po osnovi primljenog kratkoročnog kredita od poslovne banke (Zagrebačka banka d.d.) sa rokom dospijeća u prosincu 2023. godine.

**Bilješka 25. – Šifra Y005**

U razdoblju od 01.01.2022. do 31.12.2022. ostvaren je manjak prihoda i primitaka u iznosu od 387.518,40 kn. Od toga, iznos od 73.450,00 kn odnosi se na metodološki manjak po izvoru financiranja od Osnivača (za dio rashoda za 12/22 prihodi će biti ostvareni u 01/23) te na metodološki manjak po izvoru financiranja od MZO za materijalna prava zaposlenih za 12/22 u iznosu od 31.578,59 kn.

**Bilješka 26. – Šifra Y006**

Zajedno sa prenesenim manjkom prihoda i primitaka ostvaren je manjak prihoda i primitaka za pokriće u sljedećem razdoblju u iznosu od 702.499,87 kn. Dio ostvarenog manjka planira se pokriti već u siječnju 2023. evidentiranjem prihoda Osnivača, od MZO te od školarina učenika, a ostatak će se također pokrivati kroz naredno razdoblje.

**Bilješka 27. – Šifra 19**

Na ovoj stavci iskazani su rashodi za plaće i naknade troškova zaposlenima za prosinac 2022. godine budući da se radi o tzv. trinaestom rashodu.

**Bilješka 28. – Šifra 11K**

Iskazano stanje novčanih sredstava na kraju izvještajnoj razdoblja je 0,00 kuna budući da je škola na dan 31.12.2022. godine u korištenju odobrenog minusa po transakcijskom računu temeljem kratkoročnog okvirnog kredita Zagrebačke banke d.d.. Dospijeće kredita je prosinac 2023. godine.

# BILJEŠKE UZ BILANCU

**Bilješka 1. – Šifra B002**

Vrijednost nefinancijske imovine na dan 31.12.2022. godine iznosi 3.775.452,15 kn. Indeks je manji od 100 zbog amortizacije imovine (02921, 02922). Knjigovodstvena evidencija imovine usklađena je sa analitičkim stanjem dugotrajne imovine.

**Bilješka 2. – Šifra 1**

Indeks financijske imovine na dan 31.12.2022. iznosi 120,5, a do povećanja je došlo uslijed većih potraživanja na šifri 12 te šifri 16.

**Bilješka 3. – Šifra 12**

Na ovoj stavci najvećim dijelom iskazana su potraživanja za naknade koje se refundiraju (bolovanja na teret HZZO-a), a manjim dijelom potraživanja za predujmove te ostala nespomenuta potraživanja.

**Bilješka 4. – Šifra 16**

Iskazana su potraživanja za školarine učenika te zakupa prostora. Naplata potraživanja očekuje se tijekom 2023. godine, a odstupanje u odnosu na prethodnu godinu objašnjeno je Bilješkom 19. uz PR-RAS.

**Bilješka 5. – Šifra 2**

Stanje ukupnih obveza u odnosu na stanje na kraju prethodne godine veće je za 34,9 % te na dan 31.12.2022. iznosi 2.370.549,92 kn. Najveći dio obveza odnosi se na obveze za zaposlene za isplatu plaća za prosinac 2022. godine, pri čemu se pak najveći dio odnosi na plaću i ostale rashode za zaposlene što se isplaćuje od strane MZO te na obveze za materijalne rashode. Obveze za zaposlene (šifra 231) dospijevaju u siječnju 2023. godine. Najveći dio obveza iskazanih na dan 31.12.2022. su nedospjele, a manji dio su dospjele i podmirit će se početkom 2023. godine.

**Bilješka 6. – Šifra 232**

Na stanju obveza za materijalne obveze na dan 31.12.2022. iskazane su obveze za režijske i ostale materijalne troškove najvećim dijelom nastale krajem izvještajne godine te za naknadu troškova prijevoza za prosinac 2022. godine. Iste će se podmiriti početkom 2023. godine.

**Bilješka 7. – Šifra 239**

Najveći dio obveza na ovoj stavci odnosi se na obveze za bolovanja na teret HZZO-a, a manji dio na obvezu za uplatu u Državni proračun na ime dijela prihoda od otkupa stanova na kojima postoji stanarsko pravo te na ostale obveze.

**Bilješka 8. – Šifra 26**

Obveze iskazane na ovoj stavci odnose se na obvezu po primljenom kratkoročnom kreditu odnosno odobreni minus po žiroračunu od poslovne banke sa stanjem na dan 31.12.2022. te sa dospijećem u prosincu 2023. godine.

**Bilješka 9. – Šifra 922**

Podaci u bilanci iskazani su nakon provedene obvezne korekcije rezultata sukladno članku 82. Pravilnika o proračunskom računovodstvu i računskom planu proračuna te je iskazan manjak prihoda poslovanja u iznosu od 884.113,81 kn (92221), manjak prihoda od nefinancijske imovine u iznosu od 8.494,90 (92222) te višak prihoda od financijske imovine (92213) u iznosu od 190.108,84 kn. Rezultati se razlikuju od rezultata iskazanih u obrascu PR-RAS radi provedenih obveznih korekcija rezultata koje se objašnjavaju u nastavku:

*Obrazloženje korekcije rezultata zbog kapitalnih prijenosa:*

|  |  |  |  |  |
| --- | --- | --- | --- | --- |
|  | **Pozicije na dan 31.12.2022.** | **PR-RAS** | **Korekcija - kapitalni prijenosi** | **BILANCA** |
| **92211** | Višak prihoda poslovanja | 0,00 | 0,00 | 0,00 |
| **92212** | Višak prihoda od nefinancijske imovine | 0,00 | 0,00 | 0,00 |
| **92213** | Višak primitaka od financijske imovine | 190.108,84 | 0,00 | 190.108,84 |
| **92221** | Manjak prihoda poslovanja | 61.298,15 | +822.815,66 | 884.113,81 |
| **92222** | Manjak prihoda od nefinancijske imovine | 831.310,56 | -822.815,66 | 8.494,90 |
| **92223** | Manjak primitaka od financijske imovine | 0,00 | 0,00 |  0,00 |
| **922** | **Višak/Manjak prihoda** | **-702.499,87** | **0,00** | **-702.499,87** |

Tijekom 2022. godine evidentirana su na računima kapitalnih prijenosa sredstva u iznosu od 822.815,66 kn koja su utrošena za nabavu dugotrajne nefinancijske imovine:

* 6362 (Šifra 6362 PR-RAS) – 108.664,02 kn
* 6712 (Šifra 6712 PR-RAS) – 714.151,64 kn

Provedena je korekcija rezultata na način da se zadužuje račun manjka prihoda poslovanja, a odobrava račun manjka prihoda od nefinancijske imovine za od iznosu od 822.815,66 kn.

**Bilješka 10. – Šifra 92213**

Na ovoj stavci iskazan je višak primitaka za korištena sredstva po odobrenom kratkoročnom kreditu (odobrenom minusu na žiroračunu) na dan 31.12.2022. godine.

**Bilješka 11. – Šifra 991**

Na izvanbilančnim zapisima evidentiran je procijenjeni iznos financijskog učinka sudskog postupka u tijeku u iznosu od 26.752,00 kn. Radi se o tužbi za naknadu štete fizičkoj osobi. U nastavku je dana tablica (Tablica 1) sudskih sporova u tijeku prema članku 15. Pravilnika o financijskom izvještavanju u proračunskom računovodstvu (NN 37/22).

Također, izvanbilančno se vodi i dana zadužnica na iznos od 300.000,00 kn kao instrument osiguranja plaćanja za kratkoročni okvirni kredit (dozvoljeno prekoračenje po transakcijskom računu). U nastavku je dana i tablica (Tablica 2.) danih zadužnica.

**OBVEZNE BILJEŠKE UZ BILANCU:**

Prva gimnazija Varaždin ima jedan sudski spor u tijeku čiji se financijski učinak procjenjuje na 26.752,00 kn, a što je iskazano u *Tablici 1.* u sklopu Bilješki uz Bilancu. Vezano uz spomenuti okvirni kratkoročni kredit po transakcijskom računu, a u smislu ugovornih odnosa koji uz ispunjenje određenih uvjeta mogu postati obveza Prva gimnazija dala je Zagrebačkoj banci d.d. bjanko zadužnicu kao instrument osiguranja plaćanja što je također iskazano u sklopu Bilješki uz bilancu u *Tablici 2.*

*Tablica 1.*

|  |  |  |
| --- | --- | --- |
| ***Popis potencijalnih obveza po osnovi sudskih sporova u tijeku - Prva gimnazija Varaždin - tuženik*** |  |  |
|  |  |  |  |  |  |  |
| **Red.br.** | **Tužitelj** | **Opis** | **Iznos glavnice** | **Procjena financijskog učinka u HRK** | **Početak sudskog spora** | **Procijenjeno vrijeme odljeva sredstava** |
| 1. | Tužitelj 1. | Naknada štete | 23.752,00 | 26.752,00 | 12.02.2021. | 30.06.2023. |
|  |  | **Ukupno** | **23.752,00** | **26.752,00** |  |  |

*Tablica 2.*

|  |  |  |  |  |
| --- | --- | --- | --- | --- |
| ***Popis ugovornih odnosa koji mogu postati obveze*** |  |  |  |  |
|  |  |  |  |  |  |  |
| **Red.br.** | **Datum izdavanja jamstva** | **Instrument osiguranja** | **Iznos danog jamstva ; Primatelj jamstva** | **Namjena i br. ugovora** | **Rok važenja** | **Predmet ugovora** |
| 1. | 09.12.2021. | Bjanko zadužnica OV-7680/2021 | 300.000,00 ; Zagrebačka banka d.d. | Osiguranje plaćanja; Ugovor broj 0002236600, partija kredita 1102718247 | 09.12.2023. | Okvirni kredit po transakcijskom računu |

# BILJEŠKE UZ OBVEZE

**Bilješka 1. – Šifra V006**

Ukupne nepodmirene obveze na kraju izvještajnog razdoblja iznose 2.370.549,92 kn. Najvećim dijelom sadrže obveze za zaposlene (plaće za prosinac 2022. godine) koje dospijevaju u siječnju 2023., dok se obveze za materijalne rashode poslovanja odnose na naknade troškova zaposlenima (prijevoz za prosinac) te na fakture za režijske i ostale materijalne troškove koje će se podmiriti u narednom razdoblju.

**Bilješka 2. Šifra – V007**

Većina dospjelih, a neplaćenih obveza na dan 31.12.2022. je u prekoračenju od 1-60 dana te su iskazane na šifri D232A. Obveze iskazane na šifri D232B u prekoračenju su između 61 i 180 dana. Uslijed pandemijskih uvjeta u protekle dvije godine (nemogućnost ostvarivanja dijela prihoda – primjerice zakup kantine i sportske dvorane) te općeg porasta cijena ali i povećanih potreba na pojedinim stavkama rashoda ove godine škola ima poteškoća sa likvidnošću te će dospjele obveze podmiriti u narednom razdoblju.

**Bilješka 3. Šifra – V010**

Na ovoj stavci iskazane su obveze za bolovanja na teret HZZO-a te obveze za uplatu u državni proračun po osnovi otkupa stanova na kojima postoji stanarsko pravo.

**Bilješka 4. Šifra - ND dio 25,26**

Na ovoj stavci iskazana je obveza za kratkoročni kredit Zagrebačke banke d.d. (odobreni minus po transakcijskom računu) sa dospijećem u prosincu 2023. godine.

# BILJEŠKE UZ OBRAZAC RAS-Funkcijski

**Bilješka 1. – Šifra R1**

Od ukupnih rashoda prema funkciji za više srednjoškolsko obrazovanje za 2022. ostvarenih u razdoblju od 01.01.2022. do 31.12.2022. godine, izdvojen je iznos od 7.570,87 kn iskazan na šifri 096, a odnosi se na rashode za projekt Shema voća.

# BILJEŠKE UZ OBRAZAC P-VRIO

**Bilješka 1. – Šifra 018**

Iznos evidentiran na ovoj stavci odnosi se na prijenos (donaciju) nekoliko knjiga od strane Osnivača.

Bilješke uz financijske izvještaje čine sastavni dio financijskih izvještaja te služe kao dodatni izvor podataka, a sastavljene su temeljem članaka 14.-18. Pravilnika o financijskom izvještavanju u proračunskom računovodstvu (NN 37/22).

U Varaždinu, 30.01.2023. godine

Osoba za kontaktiranje : Laura Kočila Kašmo

Telefon za kontakt: +385954200404

E-mail za kontakt: racunovodstvo@gimnazija-varazdin.skole.hr

Voditeljica računovodstva: M.P. Ravnateljica:

Laura Kočila Kašmo Janja Banić, dipl.inf.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_